দ্বাদশ জাতীয় সংসদ নির্বাচন, ২০২৪

দ্বাদশ জাতীয় সংসদ নির্বাচন হলো বাংলাদেশের জাতীয় সংসদের সদস্য নির্বাচনের জন্য ১২তম সাধারণ নির্বাচন, যা ২০২৪ সালের ৭ জানুয়ারি অনুষ্ঠিত হয়। ২০২৩ সালের শেষ কিংবা ২০২৪ সালের শুরুতে বাংলাদেশের পরবর্তী সংসদ নির্বাচন অনুষ্ঠিত হবার সাংবিধানিক বাধ্যবাধকতা থাকায় ২০২৩ সালের ১৫ নভেম্বর নির্বাচন কমিশন নির্বাচনের তারিখ ঘোষণা করে। ২০১৮ সালের ৩০ ডিসেম্বর একাদশ জাতীয় সংসদ নির্বাচন অনুষ্ঠিত হয়। এই নির্বাচনে শেখ হাসিনার নেতৃত্বাধীন বাংলাদেশ আওয়ামী লীগ নিরঙ্কুশভাবে জয়লাভ করে সরকার গঠন করে। নির্বাচনে দ্বিতীয় স্থান লাভ করে বিএনপির নেতৃত্বাধীন জাতীয় ঐক্যফ্রন্ট এবং এককভাবে নির্বাচনে তৃতীয় স্থান লাভ করে ইসলামী আন্দোলন বাংলাদেশ। তবে এই নির্বাচনের গ্রহণযোগ্যতা নিয়ে বিতর্ক রয়েছে এবং নির্বাচনের ফলাফল ছিল সম্পূর্ণ এক পাক্ষিক। তখন থেকে বিএনপিসহ বিরোধীরা ফলাফল প্রত্যাখ্যান করে পুননির্বাচনের দাবি তোলে। বিএনপির দলীয় সরকারের অধীনে অনুষ্ঠিত দ্বাদশ জাতীয় সংসদ নির্বাচনে অংশগ্রহণ করে নি। পরবর্তীতে ৬ আগষ্ট ২০২৪, শেখ হাসিনার দেশ ত্যাগের পর রাষ্ট্রপতি সাহাবুদ্দিন দ্বাদশ জাতীয় সংসদ বিলুপ্ত ঘোষণা করেন।

৭ই জানুয়ারি ২০২৪-এ সকাল ৮টা থেকে বিকাল চারটা পর্যন্ত এ নির্বাচনে ভোটগ্রহণ অনুষ্ঠিত হয়। এতে ২৯৯টি আসনের মধ্যে ২২৩টি আসন পেয়ে বাংলাদেশ আওয়ামী লীগ নিরঙ্কুশ জয় পায়। জাতীয় পার্টি ও বেশ কয়েকজন স্বতন্ত্র প্রার্থী এ নির্বাচনে কারচুপির অভিযোগ তোলে। ৯ই জানুয়ারি নির্বাচন কমিশন কর্তৃক ভোটের ফলাফলের গেজেট প্রকাশ করা হয়। ১০ জানুয়ারি জয়ী সাংসদরা শপথ গ্রহণ করেন।

 নির্বাচন ব্যবস্থা 

জাতীয় সংসদের ৩৫০টি আসনের বিপরীতে ৩০০ জন সাংসদ সরাসরি জনগণের ভোটে ফার্স্ট-পাস্ট-দ্য-পোস্ট পদ্ধতিতে নির্বাচিত হন। ৫০টি আসন নারীদের জন্য সংরক্ষিত থাকে। সংসদের ৩০০টি আসনের মধ্যে অর্ধেকের বেশি অর্থাৎ ১৫১টি বা তার বেশি আসনে যে দল জয়ী হন তারাই সরকার গঠন করেন। জোটগতভাবেও ১৫০টির বেশি আসন নিয়ে সরকার গঠিত হতে পারে। নির্বাচিত প্রতিনিধিগণ পাঁচ বছরের জন্য নির্বাচিত হন।

 নির্বাচনপূর্ব পরিসংখ্যান ও তথ্য 
২০২৪ সালের ৪ জানুয়ারি নির্বাচন কমিশন দ্বারা প্রকাশিত চূড়ান্ত তথ্য অনুযায়ী, আসন্ন জাতীয় সংসদ নির্বাচনে ১১ কোটি ৯৬ লাখ ৮৯ হাজার ২৮৯ জন। এর মধ্যে পুরুষ ভোটার ৬ কোটি ৭ লাখ ৬৯ হাজার ৭৪১ জন, নারী ভোটার ৫ কোটি ৮৯ লাখ ১৮ হাজার ৬৯৯ জন এবং হিজড়া ভোটার ৮৪৯ জন। এ নির্বাচনে ২৮ রাজনৈতিক দল এবং মোট ১ হাজার ৯৭০ প্রার্থী নির্বাচনে প্রতিদ্বন্দ্বিতা করছেন। আসন্ন নির্বাচনে মোট চূড়ান্ত ভোটকেন্দ্র ৪২ হাজার ১৪৮টি এবং চূড়ান্ত ভোটকক্ষ ২ লাখ ৬১ হাজার ৫৬৪টি।

৭ জানুয়ারি ২০২৪-এ নওগাঁ-২ আসন ছাড়া অন্য ২৯৯টি আসনে ভোট অনুষ্ঠিত হয়। নওগাঁ-২ আসনে স্বতন্ত্র প্রার্থী আমিনুল হকের মৃত্যু হওয়ায় এই আসনে ভোট গ্রহণ স্থগিত করে নির্বাচন কমিশন।

 পটভূমি 

২০১৮ সালের ৩০ ডিসেম্বর একাদশ জাতীয় সংসদ নির্বাচন অনুষ্ঠিত হয়। বাংলাদেশের ইতিহাসে এই নির্বাচন ছিল ব্যতিক্রম। এই প্রথম তত্ত্বাবধায়ক সরকার ব্যবস্থা বাতিলের পর দলীয় সরকারের অধীনে অনুষ্ঠিত কোনো নির্বাচনে দেশের সব রাজনৈতিক দল অংশগ্রহণ করে। নির্বাচনে আওয়ামী লীগ নিরঙ্কুশ জয় পেলেও নির্বাচনের ফলাফল বিশ্লেষণে দেখা গেছে ২১৩টি কেন্দ্রে ভোটের হার শতভাগ। এসব কেন্দ্রে মৃত মানুষের নামেও ভোটও পড়ে, যা তীব্র বিতর্কের জন্ম দেয়। ১ হাজার ১৭৭টি কেন্দ্রে বিএনপি নেতৃত্বাধীন জাতীয় ঐক্যফ্রন্টের প্রার্থীরা কোনো ভোট পান নি। সুশাসনের জন্য নাগরিকের এক বিশ্লেষণে দেখা যায় ৭৫টি আসনের ৫৮৬টি কেন্দ্রে যত বৈধ ভোট পড়েছে, তার সবগুলোই পেয়েছে ক্ষমতাসীন নৌকা মার্কার প্রার্থীরা। ভোটের ১০ দিন পর প্রকাশিত যুক্তরাজ্য-ভিত্তিক গবেষণা প্রতিষ্ঠান ইকোনমিস্ট ইন্টেলিজেন্স ইউনিটের (ইআইইউ) প্রতিবেদনে বাংলাদেশকে 'গণতান্ত্রিক' দেশের তালিকায় অন্তর্ভুক্ত করা হয় নি। ভোটের পর থেকেই ফলাফল বর্জন করে নির্বাচনকে প্রহসন আখ্যা দিয়ে পুনর্নির্বাচনের দাবি জানিয়ে আসে বিএনপির নেতৃত্বাধীন জাতীয় ঐক্যফ্রন্ট,বাংলাদেশ জামায়াতে ইসলামী এবং ইসলামী আন্দোলন বাংলাদেশ সহ অন্যান্য বিরোধীরা।

পুনর্নির্বাচনের দাবি জানালেও নির্বাচন পরবর্তী সরকারের বিরুদ্ধে কার্যকর কোনো আন্দোলন গড়ে তুলতে ব্যর্থ হন বিরোধীরা। ২০২১ সালের ১২ এপ্রিল দ্বাদশ সংসদ নির্বাচনের পুরোটাই ইভিএমে ভোট করার ঘোষণা দেয় নির্বাচন কমিশন। ৯ সেপ্টেম্বর নিজ দলকে দ্বাদশ সংসদ নির্বাচনের প্রস্তুতি নেওয়ার নির্দেশ দেন ক্ষমতাসীন আওয়ামী লীগের সভানেত্রী শেখ হাসিনা। ২০২১ সালের শেষ দিকে নতুন নির্বাচন কমিশন গঠনের প্রস্তুতি শুরু করে সরকার। ২০২১ সালের ২০ ডিসেম্বর থেকে ২০২২ সালের ১৭ জানুয়ারি পর্যন্ত বিভিন্ন রাজনৈতিক দলের সাথে সংলাপে অংশগ্রহণ করেন রাষ্ট্রপতি আবদুল হামিদ। প্রধান বিরোধীদল বিএনপি এবং ইসলামী আন্দোলন বাংলাদেশ সহ কয়েকটি দল রাষ্ট্রপতির সংলাপ বর্জন করে। ২০২২ সালের ২৭ জানুয়ারি প্রধান নির্বাচন কমিশনার ও অন্যান্য নির্বাচন কমিশনার নিয়োগ আইন, ২০২২ পাস করা হয়। আইন অনুযায়ী নির্বাচন কমিশন গঠনের জন্য অনুসন্ধান কমিটি, ২০২২ গঠন করা হয়। প্রধান বিরোধী দল বিএনপি এবং ইসলামী আন্দোলন বাংলাদেশ সহ ১৫টি রাজনৈতিক দল এই কমিটির কার্যক্রমে অংশগ্রহণ করে নি। কমিটির সুপারিশের ভিত্তিতে রাষ্ট্রপতি আবদুল হামিদ ২৬ ফেব্রুয়ারি ত্রয়োদশ নির্বাচন কমিশন হাবিবুল আউয়াল কমিশন গঠন করেন।

২০২১ সালের ২৪ নভেম্বর মার্কিন যুক্তরাষ্ট্রের গণতন্ত্র সম্মেলনে বাংলাদেশকে আমন্ত্রণ করা হয় নি। এরপর ১০ ডিসেম্বর গুরুতর মানবাধিকার লঙ্ঘনের অভিযোগ এনে র‍্যাপিড অ্যাকশন ব্যাটালিয়নের (র‍্যাব) সাবেক ও বর্তমান ৭ কর্মকর্তার ওপর নিষেধাজ্ঞা আরোপ করে মার্কিন যুক্তরাষ্ট্র। বিষয়টি নিয়ে রাজনৈতিক অঙ্গনে যুক্তরাষ্ট্রে লবিস্ট নিয়োগ বিতর্ক শুরু হয়। ২০২২ সালের ১৩ ফেব্রুয়ারি বাংলাদেশে ভয়মুক্ত, অবাধ, সুষ্ঠু, নিরপেক্ষ ও গ্রহণযোগ্য নির্বাচন চায় যুক্তরাজ্যসহ উন্নয়ন সহযোগীরা। যুক্তরাজ্য জানায়, নির্বাচন সুষ্ঠু না হলে বিনিয়োগ নিয়ে তারা নতুন করে ভাববে।

২০২২ সালের ৮ আগস্ট সাতটি রাজনৈতিক দলের সমন্বয়ে গণতন্ত্র মঞ্চ আত্মপ্রকাশ করে। দলগুলো হল: আ স ম আবদুর রবের নেতৃত্বে জাতীয় সমাজতান্ত্রিক দল-জেএসডি, মাহমুদুর রহমান মান্নার নেতৃত্বে নাগরিক ঐক্য, সাইফুল হকের নেতৃত্বে বাংলাদেশের বিপ্লবী ওয়ার্কার্স পার্টি, জোনায়েদ সাকির নেতৃত্বে গণসংহতি আন্দোলন, ড. রেজা কিবরিয়ার নেতৃত্বে গণ অধিকার পরিষদ, রফিকুল ইসলাম বাবলুর নেতৃত্বে ভাসানী অনুসারী পরিষদ ও হাসনাত কাইয়ুমের নেতৃত্বে রাষ্ট্র সংস্কার আন্দোলন।

 নির্বাচনপূর্ব ঘটনাসমূহ 

 বিরোধী দলগুলোর বয়কট ও আন্দোলন 
২০১৮ সালের বিতর্কিত নির্বাচনের পর, বিএনপিসহ বাংলাদেশের বেশ কয়েকটি বিরোধী দল তত্ত্বাবধায়ক সরকারের অধীনে পরবর্তী নির্বাচন অনুষ্ঠানের দাবি জানাতে থাকে। তারা তত্ত্বাবধায়ক সরকার ছাড়া নির্বাচনে অংশগ্রহণ না করার ঘোষণা দেয়। সরকারকে পদত্যাগ করে "নির্দলীয়"," নিরপেক্ষ" সরকারের অধীনে নির্বাচনের দাবিতে তারা আন্দোলন শুরু করে। বাংলাদেশের সুশীল সমাজের মধ্যেও দলীয় সরকারের অধীনে সুষ্ঠু নির্বাচন নিয়ে শঙ্কা দেখা দেয়। জাতীয় নির্বাচনের আগেও বিএনপি আওয়ামী লীগ সরকারের অধীনে অনুষ্ঠিত বেশ কয়েকটি স্থানীয় সরকার নির্বাচন বয়কট করে।

বিএনপির সরকারবিরোধী আন্দোলন বেশ কয়েক দফা সহিংসতার জন্ম দেয়। এ সহিংসতাগুলোর জন্য আওয়ামী লীগ ও বিএনপি পরস্পরকে দোষারোপ করে। এসব সহিংসতার জন্য সরকার বিএনপিকে দায়ী করে এবং অসংখ্য নেতাকর্মীকে গ্রেপ্তার করে, যার মধ্যে বিএনপি নেতা মির্জা ফখরুল ও মির্জা আব্বাস অন্যতম। বিএনপি এসব গ্রেপ্তারকে রাজনৈতিক উদ্দেশ্যপ্রণোদিত বলে অভিহিত করে এবং সরকার আরেকটি একতরফা নির্বাচনের দিকে অগ্রসর হচ্ছে বলে দাবি করে। তবে আওয়ামী লীগ তত্ত্বাবধায়ক সরকারের প্রস্তাবকে প্রত্যাখ্যান করে, এবং এটিকে অসাংবিধানিক বলে অভিহিত করে।

১৫ নভেম্বর ২০২৩-এ বাংলাদেশের নির্বাচন কমিশন নির্বাচনের তফসিল ঘোষণা করার পর, বিএনপি এ তফসিল প্রত্যাখ্যান করে এবং নিজেদের দাবি পুনঃব্যক্ত করে। তফসিল ঘোষণার মাধ্যমে নির্বাচন একতরফাভাবে অনুষ্ঠিত হওয়ার আশঙ্কা আরও স্পষ্ট হয়েছে বলে বিতর্ক উঠে।

 অংশগ্রহণমূলক নির্বাচন 
বিএনপি অংশ না নেওয়ায় নির্বাচন অংশগ্রহণমূলক হওয়ার বিষয়ে সরকারের উপর চাপ বাড়তে থাকে। ফলে নির্বাচন প্রতিদ্বন্দ্বিতামূলক দেখাতে আওয়ামী লীগ সভাপতি শেখ হাসিনা দলের মধ্য থেকে ডামি প্রার্থী রাখার নির্দেশ দেন। এছাড়া দলের ভেতর থেকে কেউ স্বতন্ত্র প্রার্থী হওয়ার বিষয়ে অনাপত্তি জানানো হয়। তবে স্বতন্ত্র প্রার্থীদের বেশিরভাগই আওয়ামী লীগের সদস্য হওয়ায় দলের অন্যজন সদস্য দলের মনোনীত প্রার্থীর প্রধান প্রতিপক্ষ হয়ে যান এবং সেখানে অন্যান্য দলের প্রতিদ্বন্দ্বিতা নিয়ে সংশয় দেখা দেয়।

প্রধান বিরোধী দলগুলো অংশ না নিলেও বেশ কিছু দল নির্বাচনে অংশগ্রহণ করার সিদ্ধান্ত নেয়। যদিওবা অনেকেই এসব দলকে কিংস পার্টি বলে আখ্যায়িত করেন, তবে আওয়ামী লীগ কিংস পার্টি রাখার বিষয়টি অস্বীকার করে। আন্দোলনরত বিএনপি ও তার সমমনা দলগুলো থেকে বেশ কয়েকজন সিনিয়র নেতা নির্বাচনে অংশগ্রহণ করার উদ্দেশ্যে নিজের দল ছেড়ে অন্য দলগুলোতে চলে যান, যাদের মধ্যে অন্যতম বাংলাদেশ কল্যাণ পার্টির প্রতিষ্ঠাতা সৈয়দ মুহাম্মদ ইব্রাহিম ও বিএনপির সাবেক ভাইস প্রেসিডেন্ট শাহজাহান ওমর। শাহজাহান ওমরের নির্বাচনে অংশগ্রহণ করার ইস্যুটি একটি বিতর্কের জন্ম দেয়, কারণ তিনি আন্দোলনে নেতৃত্ব প্রদানকারী দল বিএনপির শীর্ষস্থানীয় নেতা থেকে সরাসরি এর প্রধান প্রতিপক্ষ আওয়ামী লীগে যোগ দেন এবং ঝালকাঠি-১ আসনের জন্য আওয়ামী লীগের মনোনয়নও পেয়ে যান। তবে আওয়ামী লীগের প্রার্থী হওয়ার একদিন আগে তিনি ঢাকার নিউমার্কেট এলাকায় বাসে আগুন দেওয়ার ঘটনায় দায়ের করা মামলায় গ্রেপ্তার অবস্থা থেকে জামিন পেয়েছিলেন। যদিওবা একই মামলায় সেদিন অন্যান্য আসামীরা জামিন পাননি।

 রাজনৈতিক নেতাদের বক্তব্য 
১৭ ডিসেম্বর, আওয়ামী লীগ নেতা আব্দুর রাজ্জাক এক সাক্ষাৎকারে মন্তব্য করেন, “তারা (বিএনপি) বলুক যে নির্বাচনে আসবে, সবাইকে আমরা কালকে ছেড়ে দিবো”। তিনি আরও বলেন, “২০ হাজার নেতা-কর্মীকে গ্রেফতার না করলে কি আর এই হরতালের দিন গাড়ি চলত? গণগ্রেফতার ছাড়া আমাদের কোনো গত্যন্তর ছিল না। যেটাই করা হয়েছে, আমরা চিন্তাভাবনা করেই করেছি।” তার এ মন্তব্যের পর এ বিষয়ে তুমুল বিতর্ক তৈরি হয়। বিএনপি এ মন্তব্যকে সরকারের পরিকল্পিত মামলার "গুমর ফাঁস" হয়েছে বলে অভিহিত করে এবং দাবি করে যে আব্দুর রাজ্জাক "গণগ্রেফতারের" বিষয়টি স্বীকার করেছেন। তবে আওয়ামী লীগের সাধারণ সম্পাদক ওবায়দুল কাদের জানান যে দলের পক্ষ থেকে বিএনপিকে এ ধরনের কোন প্রস্তাব দেওয়া হয় নি।

১৬ অক্টোবর ২০২৩-এ বিএনপির সাবেক ভাইস চেয়ারম্যান শাহজাহান ওমর এক সেমিনারে বলেন,

তার এ মন্তব্যের পর অনেকই বিএনপির সমালোচনা করেন। তার এ মন্তব্য বাংলাদেশের রাজনীতিতে "বিদেশি প্রভু" নামক কথাটির দিকে নির্দেশিত হয়। তবে এ মন্তব্য করার পর ৫ নভেম্বর তিনি গ্রেপ্তার হন এবং জামিনে মুক্ত হয়ে তিনি ৩০ নভেম্বর আওয়ামী লীগে যোগ দেন ও নির্বাচনে আওয়ামী লীগের প্রার্থীতা পান।

১৯ আগষ্ট ২০২২-এ, আওয়ামী লীগ নেতা ও বাংলাদেশ সরকারের পররাষ্ট্রমন্ত্রী এ কে আব্দুল মোমেন মন্তব্য করেন,

এ বক্তব্যের মন্তব্য করা হয় আওয়ামী লীগ পুনরায় ক্ষমতায় যাওয়ার জন্য ভারতের সহায়তা চেয়েছে। তার এ বক্তব্য ব্যাপক বিতর্কের জন্ম দেয়। এ বক্তব্যেকে আওয়ামী লীগের সাধারণ সম্পাদক তার ব্যক্তিগত মতামত বলে বর্ণনা করেন। আওয়ামী লীগের প্রেসিডিয়াম সদস্য আবদুর রহমান বলেন যে "তিনি আওয়ামী লীগের কেউ নন"। তবে আব্দুল মোমেন তার বক্তব্যকে ভুলভাবে উপস্থাপন করা হয়েছে বলে দাবি করেন এবং ভারতের কাছে নির্বাচনে জয়ের জন্য সাহায্য চাওয়ার অভিযোগ অস্বীকার করেন।

 বিদেশী "হস্তক্ষেপ" 
বাংলাদেশের বিরোধী দলগুলো আন্দোলন শুরু করার পর থেকে, বাংলাদেশের অভ্যন্তরীণ রাজনীতি ও নির্বাচন নিয়ে নিজের দেওয়া বিভিন্ন বক্তব্যের জন্য ঢাকায় নিযুক্ত মার্কিন রাষ্ট্রদূত পিটার হাস বারবার বিতর্কিত ও সমালোচিত হন। বিভিন্ন রাজনৈতিক দল ও সংগঠনের সাথে বৈঠক এবং বিভিন্ন অনুষ্ঠানে অভ্যন্তরীণ বিষয়ে মন্তব্য করার কারণে তার বিরুদ্ধে কূটনীতিক শিষ্টাচার লঙ্ঘন করার অভিযোগ করা হয়।

২৪ মে ২০২৩-এ যুক্তরাষ্ট্র বাংলাদেশের নাগরিকদের জন্য একটি ভিসানীতি ঘোষণা করে, যেখানে যুক্তরাষ্ট্র বাংলাদেশের গণতান্ত্রিক নির্বাচন প্রক্রিয়াকে বাধাগ্রস্ত করার জন্য দায়ী বা জড়িত বলে মনে করে এমন যে কোনো ব্যক্তির জন্য ভিসা প্রদানে বিধিনিষেধ প্রয়োগ করার ঘোষণা দেয়। অনেকের মতে, এই ঘোষণা বাংলাদেশের সরকারি দলের জন্য উদ্বেগের কারণ হয়। তবে আওয়ামী লীগের কিছু নেতা এ বিষয়ে দল উদ্বিগ্ন নয় বলে জানান। ভারত মার্কিন এই ভিসানীতির বিরোধিতা করে এবং এটিকে বাংলাদেশে সুষ্ঠু নির্বাচনের জন্য সহায়ক নয় বলে মন্তব্য করে।

এছাড়া বিভিন্ন পশ্চিমা রাষ্ট্র ও সংস্থা বাংলাদেশে নির্বাচনের আগে বিরোধী মত দমনের অভিযোগ করে, যে কারণে আওয়ামী লীগ এগুলোকে একটি "একপেশে পক্ষপাতদুষ্ট" সংগঠন বলে অভিহিত করে।

রাশিয়া বাংলাদেশের জাতীয় নির্বাচন নিয়ে পশ্চিমা পদক্ষেপগুলোর সমালোচনা করে। ২২ নভেম্বর ২০২৩-এ মস্কোতে রাশিয়ার পররাষ্ট্র মন্ত্রণালয়ের মুখপাত্র মারিয়া জাখারোভা এক ব্রিফিং-এ ঢাকায় মার্কিন রাষ্ট্রদূত পিটার হাসের বিরুদ্ধে ঢাকায় সরকার বিরোধী সমাবেশের পরিকল্পনার সাথে জড়িত থাকার অভিযোগ করেন। তবে পিটার হাস এ অভিযোগ "পুরোপুরি মিথ্যা" বলে উড়িয়ে দেন। এ ধরনের ঘটনাগুলোকে নিয়ে বাংলাদেশের নির্বাচন ঘিরে বিশ্বের দুই "পরাশক্তি" পাল্টাপাল্টি অবস্থানে চলে গেছে বলে অনেকে মন্তব্য করেন।

ঢাকায় নিযুক্ত চীনা রাষ্ট্রদূত ইয়াও ওয়েন চীন বাংলাদেশে "সংবিধান অনুযায়ী" নির্বাচন চায় বলে মন্তব্য করেন। তার এ বক্তব্যের প্রতিক্রিয়ায় বিএনপি এটিকে "জনগণের আকাঙ্ক্ষার প্রতিফলন নয়" বলে সমালোচনা করে।

 প্রতিক্রিয়া 
যুক্তরাষ্ট্র ও রাশিয়ার বক্তব্য বাংলাদেশের প্রধান দুই দল ভিন্নভাবে ব্যাখ্যা করে, যেটি অত্যন্ত বিতর্কিত হয়। আওয়ামী লীগ পশ্চিমা রাষ্ট্র ও সংস্থাগুলোর কর্মকাণ্ডকে ইতিবাচকভাবে নেয় নি। অন্যদিকে বিএনপি এসব কর্মকাণ্ডকে স্বাগত জানায় এবং নিজেদের আন্দোলনের জন্য ইতিবাচক বলে অভিহিত করে। মার্কিন রাষ্ট্রদূত পিটার হাস বেশ কয়েকবার বিএনপি নেতাদের সাথে বৈঠকও করেন।

৬ নভেম্বর ২০২৩-এ, কক্সবাজার জেলার একজন আওয়ামী লীগ নেতা পিটার হাসকে "জবাই করে মানুষকে খাওয়ানোর" হুমকি দেন। তবে অভিযুক্ত ব্যক্তি এ অভিযোগ অস্বীকার করেন। এ বিষয়ে মামলার আবেদন করা হলে তা খারিজ করে বাংলাদেশের আদালত। এ হুমকির ঘটনাকে মার্কিন পররাষ্ট্র দপ্তর 'সহিংস বক্তব্য' বলে অভিহিত করে এবং এ বিষয়ে বাংলাদেশ সরকারকে যথাযথ ব্যবস্থা গ্রহণের আহ্বান জানায়।

যুক্তরাষ্ট্রের বিরুদ্ধে রাশিয়ার অবস্থানকে আওয়ামী লীগ কাজে লাগিয়ে একতরফা নির্বাচন করতে চায় বলে বিএনপির পক্ষ থেকে অভিযোগ করা হয়। রাশিয়ার পররাষ্ট্র মন্ত্রণালয়ের মুখপাত্র নিজের বক্তব্যে বাংলাদেশের গণতন্ত্রকামী মানুষের অনুভূতিতে আঘাত করেছেন বলেও দাবি করে বিএনপি।

 বৈদেশিক তৎপরতা 
 মার্কিন যুক্তরাষ্ট্রের অবস্থান 
 ভিসা নিষেধাজ্ঞা 
২৪ মে ২০২৩-এ মার্কিন যুক্তরাষ্ট্রের সেক্রেটারিয়েট অব স্টেট অ্যান্টনি ব্লিংকেন একটি বিবৃতিতে বাংলাদেশী নাগরিকদের জন্য একটি ভিসানীতির ঘোষণা দেন। বিবৃতিতে বল হয়,

এ ভিসানীতিটি বাংলাদেশের রাজনৈতিক দল (বিশেষ করে ক্ষমতাসীন দল), প্রশাসন ও নির্বাচন প্রক্রিয়ার সাথে সংশ্লিষ্টদের জন্য একটি "স্পষ্ট সতর্কবার্তা" বলে বিবেচিত হয়। এছাড়া এ বিধিনিষেধ জারি করার পর বিরোধী দলকে নির্বাচনে আনতে সরকারি দলকে চাপ দেওয়ার উদ্দেশ্যে জারি করা হয়েছে বলে মনে করা হয়। ২০২৩ সালের ২২ সেপ্টেম্বর মার্কিন স্টেট ডিপার্টমেন্টের মুখপাত্র ম্যাথিউ মিলার এক বিবৃতিতে বাংলাদেশী নাগরিকদের বিরুদ্ধে মার্কিন যুক্তরাষ্ট্র ভিসা নিষেধাজ্ঞা প্রয়োগ শুরু করেছে বলে ঘোষণা করেন।

 পর্যবেক্ষক প্রেরণ 
৭ অক্টোবর ২০২৩-এ একটি ৭ সদস্যের মার্কিন প্রাক-নির্বাচনি পর্যবেক্ষক দল বাংলাদেশে নির্বাচন পূর্ববর্তী পরিস্থিতি পর্যবেক্ষণ করার জন্য ঢাকায় আসে। এ পর্যবেক্ষক দলটি ক্ষমতাসীন আওয়ামী লীগ, বিরোধী দল বিএনপি, নির্বাচন কমিশনসহ বিভিন্ন রাজনৈতিক দল ও সুশীল সমাজের প্রতিনিধিদের সঙ্গে বৈঠক করে।

২৪ ডিসেম্বর ২০২৩-এ আসন্ন নির্বাচন পর্যবেক্ষণের জন যুক্তরাষ্ট্রের গবেষণা প্রতিষ্ঠান ইন্টারন্যাশনাল রিপাবলিকান ইনস্টিটিউট (আইআরআই) ও ন্যাশনাল ডেমোক্রেটিক ইনস্টিটিউটের (এনডিআই) পাঁচ সদস্যের একটি প্রতিনিধিদল বাংলাদেশে এসে পৌঁছায়।

 জাতিসংঘ 
৪ আগস্ট ২০২৩-এ, জাতিসংঘ বাংলাদেশে নির্বাচনপূর্ব সহিংসতার নিন্দা জানায় এবং "সাধারণ নির্বাচনের আগে সহিংসতা ঠেকাতে গণগ্রেফতার ও অতিরিক্ত বলপ্রয়োগ না করার" জন্য পুলিশকে আহ্বান জানায়। সুইজারল্যান্ডের জেনেভায় জাতিসংঘের মানবাধিকার বিষয়ক হাইকমিশনার দপ্তরের এক প্রেস ব্রিফিংয়ে বলা হয়,
২৮শে অক্টোবর ২০২৩-এ বাংলাদেশের বিরোধী দল বিএনপির সমাবেশ চলাকালে সহিংসতা ও হামলার ঘটনায় জাতিসংঘ “ক্ষমতাসীন দলের মুখোশধারী হামলাকারীরা” জড়িত ছিল বলে মনে করে। জাতিসংঘের মানবাধিকার বিষয়ক হাই কমিশনারের কার্যালয় থেকে বলা হয়,

এর প্রতিক্রিয়ায় বাংলাদেশের পররাষ্ট্র মন্ত্রণালয় এই বিবৃতির সংশোধন আশা করে এবং মন্তব্য করে, “দুঃখজনকভাবে জাতিসংঘ মানবাধিকার হাইকমিশনারের অফিস সম্ভবত বিএনপির অপপ্রচার প্রচারণার ফাঁদে পড়ে গেছে।” “বিবৃতিতে উল্লেখিত “মুখোশধারী ব্যক্তি” মোটরসাইকেলে করে বা “যাদের মনে করা হচ্ছে” সরকারি দলের সমর্থক, এমন ধরনের ধারণা সরকার প্রত্যাখ্যান করে। ভিডিও ফুটেজে দেখা যায়, বিএনপির র‍্যালি থেকে নেতাকর্মীরা সাংবাদিকদের ওপর হামলা করেছে এবং প্রধান বিচারপতির বাসা ভাঙচুর করেছে।”

 অন্যান্য 

৭ মে ২০২৩-এ, প্রধানমন্ত্রী শেখ হাসিনা কমনওয়েলথ মহাসচিব প্যাট্রিসিয়া স্কটল্যান্ডকে নির্বাচনের পর্যবেক্ষক পাঠানোর আহ্বান জানিয়ে বলেন যে তার সরকার দেশে গণতান্ত্রিক প্রক্রিয়াকে শক্তিশালী করতে নির্বাচন কমিশনকে একটি স্বাধীন ও শক্তিশালী প্রতিষ্ঠানে পরিণত করেছে।

২৯ জুলাই ২০২৩-এ ১৪ জন মার্কিন যুক্তরাষ্ট্রের কংগ্রেসের ১৪ সদস্য জাতিসংঘে নিযুক্ত মার্কিন রাষ্ট্রদূতের কাছে একটি চিঠিতে বাংলাদেশে জাতিসংঘের অধীনে নির্বাচন অনুষ্ঠানের দাবি জানায় এবং 'সাংবাদিক ও রাজনৈতিক প্রতিপক্ষের বিরুদ্ধে কথিত অপরাধের তদন্ত না হওয়া পর্যন্ত' মানবাধিকার কাউন্সিলে বাংলাদেশের সদস্যপদ অবিলম্বে স্থগিত করা উচিত বলে মন্তব্য করা হয়। এর প্রতিক্রিয়ায় বেশ কয়েকটি মানবাধিকার সংস্থা সেই কংগ্রেসে সদস্যদের চিঠি দিয়ে জানায় যে বিএনপি ও জামায়াতে ইসলামী "২০০১ সাল থেকে আনসার আল ইসলামের মতো সন্ত্রাসী গোষ্ঠীগুলির সাথে গোপনে এবং গোপনে কাজ করছে" এবং এ বিষয়ে তাদের সচেতন হওয়ার আহ্বান জানায়।

বেশ কয়েকটি মানবাধিকার সংস্থা চিঠি দিয়ে জানায় যে বিএনপি ও জামায়াতে ইসলামী "২০০১ সাল থেকে আনসার আল ইসলামের মতো সন্ত্রাসী গোষ্ঠীগুলির সাথে গোপনে কাজ করছে" এবং এ বিষয়ে তাদের সচেতন হওয়ার আহ্বান জানায়।

২০২৩ সালের আগস্টে বাংলাদেশ সফরকারী একটি স্বাধীন নির্বাচন পর্যবেক্ষণ প্রতিনিধি দলের সদস্য টেরি আইসলে বলেন যে বাংলাদেশের বর্তমান রাজনৈতিক প্রেক্ষাপটে তত্ত্বাবধায়ক সরকারের দাবি অসাংবিধানিক এবং অবৈধ। বিএনপি প্রতিনিধি দলের সঙ্গে দেখা করতে অস্বীকার করায় হতাশাও প্রকাশ করেন তিনি।

২০ সেপ্টেম্বর ২০২৩-এ নির্বাচন কমিশনকে এক চিঠিতে ইউরোপীয় ইউনিয়ন জানায় যে এটি আসন্ন সাধারণ নির্বাচনে একটি পুর্নাঙ্গ পর্যবেক্ষক দল পাঠাবে না। চিঠিতে বলা হয়, বাংলাদেশের পরিবেশ নির্বাচন পর্যবেক্ষণের জন্য উপযুক্ত নয়। তবে, ১৯ অক্টোবর ২০২৩-এ নির্বাচন কমিশনকে একটি চিঠিতে ইইউ জানায় যে এটি নির্বাচন পর্যবেক্ষণের জন ৪ সদস্যের একটি বিশেষজ্ঞ দল পাঠাবে।

৩০ অক্টোবর ২০২৩-এ অ্যামনেস্টি ইন্টারন্যাশনাল এক বিবৃতিতে জানায়, "সপ্তাহান্তে বিরোধী দলের নেতা এবং বিক্ষোভকারীদের উপর তীব্র দমন জানুয়ারিতে সাধারণ নির্বাচনের আগে বাংলাদেশে ভিন্নমতের সম্পূর্ণ দমনের প্রচেষ্টার ইঙ্গিত দেয়। বাংলাদেশী কর্তৃপক্ষকে মনে রাখতে হবে যে ভিন্নমত পোষণ করা কোন অপরাধ নয় এবং তাদের অবশ্যই সকলের শান্তিপূর্ণভাবে প্রতিবাদ করার অধিকারকে সম্মান করতে হবে।

২ জানুয়ারি ২০২৪-এ বাংলাদেশের আসন্ন নির্বাচন পর্যবেক্ষণ করার জন্য ২২৭ জনের মধ্যে ১৩০ জন বিদেশি পর্যবেক্ষককে অনুমতি দেওয়া হয়, যাদের মধ্যে ৮০ জন নির্বাচন পর্যবেক্ষক আর ৩০ জন সাংবাদিক। পর্যবেক্ষক প্রেরণকারী দেশগুলো হলো: শ্রীলঙ্কা, চীন, রাশিয়া, ভারত, জাপান, গাম্বিয়া, নাইজেরিয়া, ফিলিস্তিন, জর্ডান, লেবানন ও মরিশাস। এদের মধ্যে রাশিয়া, ভারত, মরিশাস ও শ্রীলঙ্কার নির্বাচন কমিশনের প্রতিনিধি দল নির্বাচন পর্যবেক্ষণ করে। সংস্থা হিসেবে ইউরোপীয় ইউনিয়নের প্রতিনিধি দল, যুক্তরাষ্ট্রের ন্যাশনাল ডেমোক্রেটিক ইনস্টিটিউট (এনডিআই) এবং ইন্টারন্যাশনাল রিপাবলিকান ইনস্টিটিউট (আইআরআই), কমনওয়েলথ, ইসলামি সহযোগিতা সংস্থা, আরব পার্লামেন্ট এবং আফ্রিকান ইলেক্টোরাল অ্যালায়েন্স নির্বাচন পর্যবেক্ষণ করে।

 কর্মপরিকল্পনা 
সূত্র:
কার্যক্রমসময়সীমাতফসিল ঘোষণা১৫ নভেম্বর ২০২৩নির্বাচনী প্রার্থীতার জন্য আবেদনের শেষ তারিখ৩০ নভেম্বর ২০২৩মনোনয়ন যাচাই-বাছাই১–৪ ডিসেম্বর ২০২৩রিটার্নিং কর্মকর্তার সিদ্ধান্তের বিরুদ্ধে আপিল ও শুনানি৬-১৫ ডিসেম্বর ২০২৩প্রার্থীতা বাতিলের শেষ তারিখ১৭ ডিসেম্বর ২০২৩প্রতীক বরাদ্দ এবং প্রচার-প্রচারণা শুরুর তারিখ১৮ ডিসেম্বর ২০২৩প্রচার-প্রচারণার শেষ দিন৫ জানুয়ারি ২০২৪ (সকাল ৮:০০ টা)ভোটগ্রহণ ও ফলাফল প্রকাশ৭ জানুয়ারি ২০২৪

 দল ও জোটসমূহ 
সূত্র:
জোট/দলপতাকাপ্রতীকনেতাপ্রতিদ্বন্দ্বিতাকারী আসনের সংখ্যাজোটের অধীনে প্রতিদ্বন্দ্বী আসন সংখ্যামহাজোটআওয়ামী লীগ100x100px50pxশেখ হাসিনা২৬৩২৬৩২৬৯ওয়ার্কার্স পার্টি100x100pxরাশেদ খান মেনন৩৩২জাসদ100x100pxহাসানুল হক ইনু ৯১ ৩তরিকত ফেডারেশন সৈয়দ নজিবুল বশর মাইজভান্ডারী ৪১ ০জাপা (মঞ্জু)আনোয়ার হোসেন মঞ্জু ২০ ১সাম্যবাদী দল100x100pxদিলীপ বড়ুয়া ৬ ০জাপা (এরশাদ)100x100pxজি এম কাদের২৮৬তৃণমূল বিএনপিশমসের মবিন চৌধুরী১৫১কল্যাণ পার্টিবিকেপি100x100pxসৈয়দ মুহাম্মদ ইবরাহিম২০২০৩৮বিজেপিআবদুল মুকিত খান ১৩ ১৩মুসলিম লীগশেখ জুলফিকার বুলবুল চৌধুরী ৫ ৫বিএনএমআব্দুর রহমান৪৯বিএসপিসৈয়দ সাইফুদ্দিন আহমেদ৮২বিআইএফ100x100px100x100pxএম. এ. মতিন৩৭বিএমএল100x100px77x77pxবদরুদ্দোজা আহমেদ সুজা২আইএফবি100x100px বাহাদুর শাহ মুজাদ্দেদী৩৯জাকের পার্টিমোস্তফা আমির ফয়সাল২১৮ইসলামী ঐক্যজোটআবুল হাসনাত আমিনী৪৫বিকেএ54x54pxমওলানা আতাউল্লাহ১৪কৃষক শ্রমিক জনতা লীগ100x100pxআবদুল কাদের সিদ্দিকী৩৪গণফ্রন্ট100x100pxজাকির হোসেন২৫গণফোরাম100pxকামাল হোসেন৯এনপিপিশেখ সালাহুদ্দিন সালু১৪২ন্যাশনাল আওয়ামী পার্টি100px জুবেল রহমান গণী৬বিকল্পধারা বাংলাদেশ100x100px|Bikalpadhara Bangladesh একিউএম বদরুদ্দোজা চৌধুরী১৪বিএসএম আব্দুর রাজ্জাক মোল্লা৭৪বিএনএফ এম. এ. আবুল কালাম আজাদ৫৫বাংলাদেশ কংগ্রেস কাজী রেজাউল হোসেন১১৬

 ভোটগ্রহণ ও ঘটনাবলী 
৭ জানুয়ারি ২০২৪-এ বাংলাদেশ সময় সকাল ৮টায় দ্বাদশ জাতীয় সংসদ নির্বাচনে ভোটগ্রহণ শুরু হয়। বিভিন্ন সংবাদমাধ্যম অনুসারে সকালে বেশিরভাগ কেন্দ্রেই ভোটার উপস্থিতি কম ছিল। দুপুর ১২টায় প্রকাশিত তথ্য অনুযায়ী তখন পর্যন্ত সারাদেশে ভোট প্রদানের হার ছিল গড়ে ১৮ শতাংশ। এ সময় নির্বাচনে কারচুপি, জাল ভোট আদায় ও ভোটারদের ভয়ভীতি দেখানোর অভিযোগ ওঠে। বেশিরভাগ ভোটকেন্দ্রে 'নৌকা' ছাড়া অন্য কোনো দলের এজেন্ট দেখা জায়নি বলে মন্তব্য করেন প্রধান নির্বাচন কমিশনার হাবিবুল আউয়াল।

সকাল ১০টায় মুন্সিগঞ্জের সদর উপজেলায় আওয়ামী লীগের এক সমর্থককে কুপিয়ে হত্যা করা হয়। বাংলাদেশের প্রধান সরকার-বিরোধী দল বিএনপি ও এর সমমনা দলগুলো এ নির্বাচন বয়কট করে এদিন হরতাল পালন করার ঘোষণা দেয়। চট্টগ্রামে বিএনপির সমর্থকদের সাথে পুলিশের সংঘর্ষ হয়।

বিকাল ৩টায় নির্বাচন কমিশন প্রদত্ত তথ্য অনুযায়ী সে সময় পর্যন্ত সারাদেশে প্রায় ২৭.১৫% ভোট গ্রহণ করা হয়। এ সময় একজন ভোটার একাধিক ভোট দেওয়ার অভিযোগও আসে বেশ কয়েকটি জায়গা থেকে।

৭ জানুয়ারি বিকাল ৪টায় আনুষ্ঠানিকভাবে দ্বাদশ জাতীয় সংসদ নির্বাচনে ভোটগ্রহণ সমাপ্ত হয়। ভোট গ্রহণ শেষ হওয়ার পর এক সংবাদ সম্মেলনে প্রধান নির্বাচন কমিশনার হাবীবুল আউয়াল বলেন যে, শেষ পর্যন্ত নির্বাচনে ৪০ শতাংশের মতো ভোট পড়েছে এবং নির্বাচনে আশঙ্কা অনুযায়ী খুব একটা সহিংসতার হয়নি। তিনি বলেন, "নির্বাচন অবাধ ও সুষ্ঠু হয়েছে। ভোটাররা স্বতঃস্ফূর্তভাবে কেন্দ্রে এসে স্বাধীনভাবে তাদের ভোট প্রয়োগ করেছেন। নির্বাচনকে অবাধ ও সুষ্ঠু করতে কমিশন চেষ্টার কোনও ত্রুটি রাখেনি"।

এই নির্বাচনে ভোটে কারচুপি ও অনিয়মের অভিযোগে ৯টি আসনের ২১ কেন্দ্রের ভোট স্থগিত করা হয় এবং চট্টগ্রাম-১৬ আসনের আওয়ামী লীগ প্রার্থী মোস্তাফিজুর রহমানের প্রার্থীতা বাতিল করা হয়।

 বিতর্ক 
ভোটগ্রহণের দিন সকাল থেকে নির্বাচনকে কেন্দ্র করে বেশ কিছু অভিযোগ ও বিতর্কের সৃষ্টি হয়। বিভিন্ন সংবাদমাধ্যমে ভোটার উপস্থিতি কম থাকার বিষয়ে রিপোর্ট করা হয়। তবে সেদিন ১২টায় ১৮ শতাংশ ও ৩টায় ২৭ শতাংশ ভোট পড়ার কথা নির্বাচন কমিশন কর্তৃক জানানো হয়। তবে এক ঘন্টার ব্যবধানে বিকাল ৪টায় প্রধান নির্বাচন কমিশনার কাজী হাবিবুল আউয়াল জানান যে সারাদেশে ৪০ শতাংশ ভোট পড়েছে। এ তথ্যটি ব্যপকভাবে সমালোচিত হয়, কারণ সেদিন সংবাদমাধ্যমে অনেক ভোটকেন্দ্রই ফাঁকা পড়ে থাকতে দেখা গেছে এবং এটি ঘোষণা করার ১ ঘন্টা পূর্বে ভোটের হার ২৭ শতাংশ জানানো হয়েছিল। সে সংবাদ সম্মেলনে প্রথমে সিইসি ২৮ শতাংশ ভোট পড়ার কথা জানান এবং পরবর্তীতে তার পাশে থাকা কর্মকর্তারা তাকে ৪০ শতাংশ ভোট পড়েছে বলে জানান। তবে চূড়ান্ত ফলাফল অনুসারে এ নির্বাচনে মোট ৪১ শতাংশ ভোট গ্রহণ করা হয়েছে। ভোট পড়ার তথ্য বিষয়ে সমালোচনার জবাবে ৮ জানুয়ারি সিইসি বলেন,
এছাড়া এ নির্বাচনটি কিশোর ও অপ্রাপ্তবয়স্কদের দিয়ে জাল ভোট দেওয়া, কেন্দ্র দখল, 'কৃত্রিম সারি' তৈরি করে ভোটার উপস্থিতি দেখানোর চেষ্টা ও অর্থ দিয়ে ভোটার কেনার জন্য বিতর্কিত হয়।

 ফলাফল 

 দল অনুযায়ী ফলাফল 
+ফলাফলFile:2024BDelectionresults.svgদলভোটআসনতথ্যসূত্রভোট সংখ্যা%± শতাংশ পয়েন্টপ্রতিদ্বন্দ্বিতাকারী আসন সংখ্যাজয়ী আসন সংখ্যা+/-আওয়ামী লীগ২৬৩২২৪ জাতীয় পার্টি (এরশাদ)২৮৬১১বাংলাদেশ ওয়ার্কার্স পার্টি২১জাতীয় সমাজতান্ত্রিক দল৩১বাংলাদেশ কল্যাণ পার্টি২০১অন্যান্য০স্বতন্ত্র৬২মোট-২৯৮ভোটের পরিসংখ্যানতথ্যসূত্রবৈধ ভোট অবৈধ ভোটগৃহীত ভোট সংখ্যাভোটদানে বিরতনিবন্ধিত ভোটার

আসন অনুযায়ী ফলাফল
সংসদীয় আসনবিজয়ীনিকটতম প্রতিদ্বন্দ্বীব্যবধানভোটের হার#বিভাগনামপ্রার্থীদলভোট সংখ্যা%প্রার্থীদলভোট% ১রংপুর পঞ্চগড়-১মোঃ নাঈমুজ্জামান ভুঁইয়া১২৪,৭৪২৬৬.৭৩%আনোয়ার সাদাত সম্রাট৫৭,২১০৩০.৬০%৬৭,৫৩২৪৪.০৮% ২ পঞ্চগড়-২নূরুল ইসলাম সুজন১৮১,৭২৫৯১.৬৭%লুৎফর রহমান রিপন৭,৬২৭৩.৮৫%১৭৪,০৯৮৫৩.১৮% ৩ ঠাকুরগাঁও-১রমেশ চন্দ্র সেন২০৫,৩১৩৮৯.০৩%রাজিউর রেজা স্বপন১৩,৯৪০৬.০৪%১৯১,৩৭৩ ৪ ঠাকুরগাঁও-২মাজহারুল ইসলাম সুজন১১৫,৪১৬৬৪.৭৪%আলী আসলাম৫৭,২৪৫৩২.১১%৫৮,১৭১ ৫ ঠাকুরগাঁও-৩হাফিজ উদ্দিন আহম্মেদ১০৬,৭১৪৬১.৩৯%গোপাল চন্দ্র রায়৬৪,৮২১৩৭.২৯%৪১,৮৯৩ ৬ দিনাজপুর-১জাকারিয়া জাকা১১৫,৫১৬৫১.৭৭%মনোরঞ্জন শীল গোপাল১০৬,৪৯৯৪৭.৭৩%৯,০১৭৫৭.৪৬% ৭ দিনাজপুর-২খালিদ মাহমুদ চৌধুরী১৭৩,৯১২৯১.৯৬%আনোয়ার চৌধুরী জীবন১০,৩৫৯৫.৪৮%১৬৩,৫৫৩ ৮ দিনাজপুর-৩ইকবালুর রহিম১০৮,২৫৪৬২.১৫%বিশ্বজিৎ ঘোষ কাঞ্চন৫৪,০৩৮৩১.০৩%৫৪,২১৬ ৯ দিনাজপুর-৪আবুল হাসান মাহমুদ আলী৯৬,৪৪৭৬০.০২%তারেকুল ইসলাম তারেক৬২,৪২৪৩৮.৮৫%৩৪,০২৩৪১.১৪% ১০ দিনাজপুর-৫মোস্তাফিজুর রহমান ফিজার১৬৭,৪২৮৮০.৪৭%হযরত আলী বেলাল২৬,৪৮২১২.৭৩%১৪০,৯৪৬৪৭.৯৮% ১১ দিনাজপুর-৬শিবলী সাদিক১,৭৯,৮২৭আজিজুল হক চৌধুরী৮২,২৪২৯৭,৫৮৫ ১২ নীলফামারী-১আফতাব উদ্দিন সরকার১,১৯,৯০২লেফটেন্যান্ট কর্ণেল (অব.) তাসলিম২৪,৬৬১৯৫,২৪১ ১৩ নীলফামারী-২আসাদুজ্জামান নূর১,১৯,৫৬৫১৬,৬৮২১,০২,৮৮৩ ১৪ নীলফামারী-৩সাদ্দাম হোসেন পাভেল৩৯,৩২১২৫,২০৫১৪,১১৬ ১৫ নীলফামারী-৪সিদ্দিকুল আলম সিদ্দিক৬৯,৯১৪ ১৬ লালমনিরহাট-১মোতাহার হোসেন৯০,০৩৪ ১৭ লালমনিরহাট-২ ১৮ লালমনিরহাট-৩নুরুজ্জামান আহমেদ৯৭,২৪০ ১৯ রংপুর-১আসাদুজ্জামান বাবলু ৭৩,৯২৭মসিউর রহমান রাঙ্গা২৪,৩৩২৪৯,৫৯৫ ২০ রংপুর-২আহসানুল হক চৌধুরী ২১ রংপুর-৩জি এম কাদের৮১,৮৬১রনি২৩,৩২৩৫৮,৫৩৮ ২২ রংপুর-৪টিপু মুনশি৪৬,৫৭২মুস্তফা সেলিম১৫,৬৩১৩০,৯৪১ ২৩ রংপুর-৫জাকির হোসেন সরকার১,০০,৯৭৯রাশেক রহমান৭৪,৫৯০২৬,৩৮৯ ২৪ রংপুর-৬শিরীন শারমিন চৌধুরী১,০০,৮৩৫৩৬,৮৩২৬৪,০০৩ ২৫ কুড়িগ্রাম-১এ কে এম মোস্তাফিজুর রহমান৮৮,০২৩৫৯,৭৫৬২৮,২৬৭ ২৬ কুড়িগ্রাম-২হামিদুল হক খন্দকার৯৫,৬০৯পনির উদ্দিন আহমেদ৩৬,৯৪৮৫৮,৬৬১ ২৭কুড়িগ্রাম-৩সৌমেন্দ্র প্রসাদ পান্ডে৫৩,৩৬৭৩৫,৫১৫১৭,৮৫২ ২৮ কুড়িগ্রাম-৪মোঃ বিপ্লব হাসান৮৬,৬৫৮১২,৬৮৪৭৩,৯৭৪ ২৯ গাইবান্ধা-১আব্দুল্লাহ নাহিদ নিগার৬৬,৪৬৩শামীম হায়দার পাটোয়ারী৪৪,৩৪৩২২,১২০ ৩০ গাইবান্ধা-২শাহ সারোয়ার কবীর ৩১ গাইবান্ধা-৩উম্মে কুলসুম স্মৃতি৫৭,১১৫২৬,৩৮২৩০,৭৩৩ ৩২ গাইবান্ধা-৪মোঃ আবুল কালাম আজাদ ৩৩ গাইবান্ধা-৫মাহমুদ হাসান রিপন ৩৪রাজশাহী জয়পুরহাট-১সামছুল আলম দুদু ৩৫ জয়পুরহাট-২আবু সাঈদ আল মাহমুদ স্বপন১,৫১,১২৮৩২,৫৪১১,১৮,৫৮৭ ৩৬ বগুড়া-১সাহাদারা মান্নান শিল্পী ৫১,৪৯৪শাহজাদী আলম লিপিস্বতন্ত্র৩৫,৬৮৪ ৩৭ বগুড়া-২শরিফুল ইসলাম জিন্নাহ৩৬,৯৫২ ৩৮ বগুড়া-৩খাঁন মুহাম্মদ সাইফুল্লাহ্‌ আল মেহেদী ৩৯ বগুড়া-৪এ কে এম রেজাউল করিম তানসেন{{ ৪০ বগুড়া-৫মজিবর রহমান মজনু ৪১ বগুড়া-৬রাগেবুল আহসান রিপু৫৩,২২৬২২,৮৪০৩০,৩৮৬ ৪২ বগুড়া-৭মোস্তফা আলম ৪৩ চাঁপাইনবাবগঞ্জ-১সামিল উদ্দিন আহমেদ শিমুল ৪৪ চাঁপাইনবাবগঞ্জ-২জিয়াউর রহমান ৪৫ চাঁপাইনবাবগঞ্জ-৩আব্দুল ওদুদ ৪৬ নওগাঁ-১সাধন চন্দ্র মজুমদার১,৮৭,৬৪৭৭৫,৭২১১,১১,৯২৬ ৪৭ নওগাঁ-২নির্বাচন স্থগিত ৪৮ নওগাঁ-৩সৌরেন্দ্র নাথ চক্রবর্ত্তী৮৪,২৮৪৪০,৬৮২৪৩,৬০২ ৪৯ নওগাঁ-৪এস এম ব্রহানী সুলতান মামুদ৮৫,১৮০মোঃ নাহিদ মোর্শেদ৬২,১৩২২৩,০৪৮ ৫০ নওগাঁ-৫নিজাম উদ্দিন জলিল১,০৪,৩৭১দেওয়ান শেকর৫২,৮৮৪৫১,৪৮৭ ৫১ নওগাঁ-৬ ওমর ফারুক সুমন ৭৬,৬৬০আনোয়ার হোসেন হেলাল৬৯,৯৭১ ৫২ রাজশাহী-১ওমর ফারুক চৌধুরী ৫৩ রাজশাহী-২শফিকুর রহমান বাদশা৫৪,৯০৬ফজলে হোসেন বাদশা৩১,৪৬৬২৩,৪৪০ ৫৪ রাজশাহী-৩আসাদুজ্জামান আসাদ ৫৫ রাজশাহী-৪ ৫৬ রাজশাহী-৫ ৫৭ রাজশাহী-৬ ৫৮ নাটোর-১ ৫৯ নাটোর-২শফিকুল ইসলাম শিমুল১,১৭,৮৪৪৬১,০৮৫৫৬,৭৫৯ ৬০নাটোর-৩জুনাইদ আহমেদ পলক১,৩৫,৬৬৮৪২,৯১৪৯২,৭৫৪ ৬১ নাটোর-৪ ৬২ সিরাজগঞ্জ-১ ৬৩ সিরাজগঞ্জ-২ ৬৪ সিরাজগঞ্জ-৩আবদুল আজিজ ১,১৭,৬৪২৪৪,৭০৮৭২,৯৩৪ ৬৫ সিরাজগঞ্জ-৪ ৬৬ সিরাজগঞ্জ-৫ ৬৭ সিরাজগঞ্জ-৬ ৬৮ পাবনা-১শামসুল হক টুকু৯৩,৩০০৭২,৩৪৩২০,৯৫৭ ৬৯ পাবনা-২ ৭০ পাবনা-৩ ৭১ পাবনা-৪ ৭২ পাবনা-৫গোলাম ফারুক খন্দকার প্রিন্স১,৫৭,২৬০তরিকুল আলম স্বাধীন৩,৩১৬১,৫৩,৯৪৪ ৭৩খুলনা মেহেরপুর-১ ৭৪ মেহেরপুর-২ ৭৫ কুষ্টিয়া-১ ৭৬ কুষ্টিয়া-২ ৭৭ কুষ্টিয়া-৩ ৭৮ কুষ্টিয়া-৪ ৭৯ চুয়াডাঙ্গা-১ ৮০ চুয়াডাঙ্গা-২ ৮১ ঝিনাইদহ-১আব্দুল হাই৯৫,৬৭৪৭৯,৭২৮১৫,৯৪৬ ৮২ ঝিনাইদহ-২ ৮৩ ঝিনাইদহ-৩সালাহ উদ্দিন মিয়াজী৮৩,০১৫৬৪,৯০৯১৮,১০৬ ৮৪ ঝিনাইদহ-৪ ৮৫ যশোর-১শেখ আফিল উদ্দিন১,০৫,৪৬৬১৯,৪৭৭৮৫,৯৮৯ ৮৬ যশোর-২ ৮৭ যশোর-৩কাজী নাবিল আহমেদ১,২১,৮৩৮মুহিত কুমার নাথ৬৪,৭১০৫৭,১২৮ ৮৮ যশোর-৪ ৮৯ যশোর-৫ ৯০ যশোর-৬খন্দকার আজিজুল ইসলামস্বতন্ত্র/ আ.লীএর বিদ্রোহী প্রার্থী ৪৮,৪৯৭শাহীন চাকলাদারবাংলাদেশ আওয়ামী লীগ৩৯,২৬৯৯,৬৭৮ ৯১ মাগুরা-১সাকিব আল হাসান১,৮৫,৩৮৮৫,৯৭৩১,৭৯,৪১৫ ৯২ মাগুরা-২বীরেন শিকদার১,৫৬,৪৮৭মোঃ মুরাদ আলি১৩,২৬৫১,৪৩,২২২ ৯৩ নড়াইল-১ ৯৪ নড়াইল-২ ৯৫ বাগেরহাট-১ ৯৬ বাগেরহাট-২শেখ তন্ময়১,৮২,৩১৮হযরত শহীদুল ইসলাম৪,১৭৪১,৭৮,১৪৪ ৯৭ বাগেরহাট-৩ ৯৮ বাগেরহাট-৪ ৯৯খুলনা-১ ১০০খুলনা-২ ১০১ খুলনা-৩ ১০২ খুলনা-৪ ১০৩ খুলনা-৫ ১০৪ খুলনা-৬ ১০৫ সাতক্ষীরা-১ ১০৬ সাতক্ষীরা-২ ১০৭ সাতক্ষীরা-৩ ১০৮ সাতক্ষীরা-৪ ১০৯বরিশাল বরগুনা-১ ১১০ বরগুনা-২ ১১১ পটুয়াখালী-১ ১১২ পটুয়াখালী-২ ১১৩ পটুয়াখালী-৩এস এম শাহাজাদা৯৪,৪৭৬৫৯,০২৪৩৫,৪৫২ ১১৪ পটুয়াখালী-৪ ১১৫ ভোলা-১তোফায়েল আহমেদ ১,৮৬,৭৯৯শাহজাহান মিয়া৫,৯৮০১,৮০,৮১৯ ১১৬ ভোলা-২আলী আজম১,৫৯,৩২৬৩,১৯১১,৫৬,১৩৫ ১১৭ ভোলা-৩নুরুন্নবী চৌধুরী শাওন১,৭১,৯২৭১৭,৮৮৬১,৫৪,০৪১ ১১৮ ভোলা-৪আবদুল্লাহ আল ইসলাম জ্যাকব২,৪৬,৪৭৮মোঃ মিজানুর রহমান৬,০৪৩২,৪০,৪৩৫ ১১৯ বরিশাল-১ ১২০ বরিশাল-২ ১২১ বরিশাল-৩ ১২২ বরিশাল-৪ ১২৩ বরিশাল-৫জাহিদ ফারুক৯৭,৭০৬৩৫,৩৭০৬২,৩৩৬ ১২৪ বরিশাল-৬ ১২৫ ঝালকাঠি-১ মুহাম্মদ শাহজাহান ওমর  ৯৫,৪৭৮  আবু বকর সিদ্দিক  ১,৬২৪  ৯৩,৮৫৪  ১২৬ ঝালকাঠি-২ আমির হোসেন আমু  ১৩৭,০০০  নাসির উদ্দিন  ৪,৩১৭  ১৩২,৬৮৩  ১২৭ পিরোজপুর-১ ১২৮ পিরোজপুর-২ ১২৯ পিরোজপুর-৩ ১৩০ময়মনসিংহ জামালপুর-১নূর মোহাম্মদ২,২৮,২৪৭এস এম আবু সায়েম৬,০৭০১,৬৭,৭৫৭ ১৩১ জামালপুর-২ফরিদুল হক খান৭০,৭৬২মুস্তফা আলী মাহমুদ১০,২২০৬০,৫৪২ ১৩২ জামালপুর-৩মির্জা আজম২,৭৬,৪৫৩মির শামসুল আলম লিপটন৭,৪৭০২,৬৮,৯৮৩ ১৩৩ জামালপুর-৪আব্দুর রশিদ৫০,৬৭৮মোঃ মাহবুবুর রহমান৪৭,৬৩৮৩,০৪০ ১৩৪ জামালপুর-৫আবুল কালাম আজাদ২,১৫,৯১৩৬৫,২৪৯১,৫০,৬৬৪ ১৩৫ শেরপুর-১ ১৩৬ শেরপুর-২মতিয়া চৌধুরী২,২০,১৪২সৈয়দ মুহাম্মদ সায়িদ৫,৩৪২২,১৪,৮০০ ১৩৭ শেরপুর-৩ ১৩৮ ময়মনসিংহ-১ ১৩৯ ময়মনসিংহ-২ ১৪০ ময়মনসিংহ-৩ ১৪১ ময়মনসিংহ-৪ ১৪২ ময়মনসিংহ-৫নজরুল ইসলাম৫২,৭৮৫সালাহউদ্দিন আহমেদ মুক্তি৩৪,১৬৮১৮,৬১৭ ১৪৩ ময়মনসিংহ-৬ ১৪৪ ময়মনসিংহ-৭ ১৪৫ ময়মনসিংহ-৮মাহমুদ হাসান সুমন৫৬,৮০১ফখরুল ইমাম২৭,৯৮৪২৮,৮১৭ ১৪৬ ময়মনসিংহ-৯ ১৪৭ ময়মনসিংহ-১০ ১৪৮ ময়মনসিংহ-১১ ১৪৯ নেত্রকোণা-১মোশতাক আহমেদ রুহী১,৫৯,০১৯২৫,২১৯১,৩৩,৮০০ ১৫০ নেত্রকোণা-২আশরাফ আলী খান খসরু১,০৫,৩৫৩৮৬,২৮৭১৯,০৬৬ ১৫১ নেত্রকোণা-৩ইফতিকার উদ্দিন তালুকদার পিন্টু৭৬,৮০৩অসীম কুমার উকিল৭৪,৫৫০২,২৫৩ ১৫২ নেত্রকোণা-৪সাজ্জাদুল হাসান১,৮৮,০৬৮লিয়াকত আলী খান৫,৭৫৯১,৮২,৩০৯ ১৫৩ নেত্রকোণা-৫আহমদ হোসেন৭৯,৬৪৭২৭,২১৪৪৯,৭৩৩ ১৫৪ঢাকা টাঙ্গাইল-১ ১৫৫ টাঙ্গাইল-২ ১৫৬ টাঙ্গাইল-৩ ১৫৭ টাঙ্গাইল-৪ ১৫৮ টাঙ্গাইল-৫ ১৫৯ টাঙ্গাইল-৬ ১৬০ টাঙ্গাইল-৭ ১৬১ টাঙ্গাইল-৮ ১৬২ কিশোরগঞ্জ-১ ১৬৩ কিশোরগঞ্জ-২ ১৬৪ কিশোরগঞ্জ-৩ ১৬৫ কিশোরগঞ্জ-৪ ১৬৬ কিশোরগঞ্জ-৫ ১৬৭ কিশোরগঞ্জ-৬ ১৬৮মানিকগঞ্জ-১ ১৬৯মানিকগঞ্জ-২ ১৭০ মানিকগঞ্জ-৩ ১৭১ মুন্সীগঞ্জ-১মহিউদ্দিন আহমেদ ১,০২,২০৯৬১,৯৮০৪০,২২৯ ১৭২ মুন্সীগঞ্জ-২ ১৭৩ মুন্সীগঞ্জ-৩ ১৭৪ ঢাকা-১ ১৭৫ ঢাকা-২ ১৭৬ ঢাকা-৩ ১৭৭ ঢাকা-৪ ১৭৮ ঢাকা-৫ ১৭৯ ঢাকা-৬ ১৮০ ঢাকা-৭ ১৮১ ঢাকা-৮ ১৮২ ঢাকা-৯ ১৮৩ ঢাকা-১০ ১৮৪ ঢাকা-১১ ১৮৫ ঢাকা-১২ ১৮৬ঢাকা-১৩ ১৮৭ঢাকা-১৪ ১৮৮ঢাকা-১৫ ১৮৯ ঢাকা-১৬ ১৯০ ঢাকা-১৭ ১৯১ঢাকা-১৮ ১৯২ ঢাকা-১৯ ১৯৩ ঢাকা-২০বেনজীর আহমদ৮৩,৭০৮১,২৭৯৮২,৪২৯ ১৯৪ গাজীপুর-১ ১৯৫ গাজীপুর-২ ১৯৬ গাজীপুর-৩ ১৯৭ গাজীপুর-৪ ১৯৮ গাজীপুর-৫ ১৯৯নরসিংদী-১ ২০০ নরসিংদী-২ ২০১ নরসিংদী-৩ ২০২ নরসিংদী-৪ ২০৩ নরসিংদী-৫রাজিউদ্দিন আহমেদ রাজু১,১১,৭৫৬৬৪,০৭৭৪৭,৬৭৯ ২০৪ নারায়ণগঞ্জ-১ ২০৫ নারায়ণগঞ্জ-২ ২০৬ নারায়ণগঞ্জ-৩ ২০৭ নারায়ণগঞ্জ-৪ ২০৮ নারায়ণগঞ্জ-৫ ২০৯ রাজবাড়ী-১ ২১০ রাজবাড়ী-২ ২১১ ফরিদপুর-১আব্দুর রহমান১,২৩,৩৩১আরিফুর রহমান দোলন৮৪,৯৮৯৩৮৩৪২৪৯.৬৯% ২১২ ফরিদপুর-২ ২১৩ ফরিদপুর-৩ ২১৪ ফরিদপুর-৪মজিবুর রহমান চৌধুরী১,৪৮,০৩৬কাজী জাফরুল্লাহ১,২১,০৩৬২৭,০০০ ২১৫ গোপালগঞ্জ-১ ২১৬ গোপালগঞ্জ-২ ২১৭ গোপালগঞ্জ-৩শেখ হাসিনা২,৪৯,৯৬২৪৬৯২,৪৯,৪৯৩ ২১৮ মাদারীপুর-১নূর-ই-আলম চৌধুরী১,৯৬,৭৩১মোহাম্মদ মোতাহার হোসেন সিদ্দিক১,৮২৬১,৯৪,৯০৫ ২১৯ মাদারীপুর-২ ২২০ মাদারীপুর-৩ ২২১ শরীয়তপুর-১ ২২২ শরীয়তপুর-২ ২২৩ শরীয়তপুর-৩ ২২৪সিলেট সুনামগঞ্জ-১ ২২৫ সুনামগঞ্জ-২ ২২৬ সুনামগঞ্জ-৩ ২২৭ সুনামগঞ্জ-৪ ২২৮ সুনামগঞ্জ-৫ ২২৯ সিলেট-১ ২৩০ সিলেট-২ ২৩১ সিলেট-৩ ২৩২ সিলেট-৪ ২৩৩ সিলেট-৫ ২৩৪ সিলেট-৬ ২৩৫ মৌলভীবাজার-১ ২৩৬ মৌলভীবাজার-২শফিউল আলম চৌধুরী নাদেল৭৩,৫২৮এম এম শাহিন১০,৫৭৫৬২,৯৫৩ ২৩৭ মৌলভীবাজার-৩ ২৩৮ মৌলভীবাজার-৪ ২৩৯ হবিগঞ্জ-১আমাতুল কিবরিয়া কেয়া চৌধুরী৭৫,০৫২এমএ মুনিম চৌধুরি বাবু৩০,৭০৩৪৪,৩৪৯ ২৪০ হবিগঞ্জ-২ ২৪১ হবিগঞ্জ-৩আবু জাহির১,৬০,৬০৫আব্দুল মুমিন চৌধুরি৪,০৭৬১,৫৬,৫৩০ ২৪২ হবিগঞ্জ-৪সৈয়দ সায়েদুল হক সুমন১,৬৯,০৯৯মো. মাহবুব আলি৬৯,৫৪৩৯৯,৫৫৬ ২৪৩চট্টগ্রাম ব্রাহ্মণবাড়িয়া-১সৈয়দ এ কে একরামুজ্জামান৮৯,৪২৪বদরুদ্দোজা মোঃ ফরহাদ চৌধুরী৪৬,১৮৯৪৩,২৩৫ ২৪৪ ব্রাহ্মণবাড়িয়া-২মো. মঈন উদ্দিন ৮৪,১৩৫জিয়াউল হক মৃধা৫৫,২৮১ ২৪৫ ব্রাহ্মণবাড়িয়া-৩ ২৪৬ ব্রাহ্মণবাড়িয়া-৪আনিসুল হক ২,২০,৬৬৭৬,৫৮৬২,১৪,০৮১ ২৪৭ ব্রাহ্মণবাড়িয়া-৫ফয়জুর রহমান১,৬৫,৬৩৫মোবারক হোসেন দুদুল৩,৩৭৮১,৬২,২৫৭ ২৪৮ ব্রাহ্মণবাড়িয়া-৬ ২৪৯ কুমিল্লা-১মোঃ আবদুস সবুর১,৫৯,৭৩৮২৩,৬৭৩১,৩৬,০৬৫ ২৫০ কুমিল্লা-২ ২৫১ কুমিল্লা-৩ ২৫২ কুমিল্লা-৪ ২৫৩ কুমিল্লা-৫ ২৫৪ কুমিল্লা-৬আ. ক. ম. বাহাউদ্দিন বাহার১৩২২১০ ২৫৫ কুমিল্লা-৭প্রাণ গোপাল দত্ত১,৭৩,৬৭৬১১,৬৬৮১,৬২,০০৮ ২৫৬ কুমিল্লা-৮আবু জাফর মোহাম্মদ শফি উদ্দিন২,০০,৭২৭এইচ এন এম ইরফান৩,৭২১২,০০,০০৬ ২৫৭ কুমিল্লা-৯ ২৫৮ কুমিল্লা-১০ ২৫৯ কুমিল্লা-১১ ২৬০ চাঁদপুর-১সেলিম মাহমুদ১,৫১,৩৮৩৫,৭৩৪১,৪৫,৬৪৯ ২৬১ চাঁদপুর-২মোফাজ্জল হোসেন চৌধুরী মায়া১,৮৪,৭২১১৩,৭৫০১,৭০,৯৭১ ২৬২ চাঁদপুর-৩দীপু মনি১,০৬,৫৬৬২৪,১৫৯৮২,৪০৭ ২৬৩ চাঁদপুর-৪ ২৬৪ চাঁদপুর-৫ ২৬৫ ফেনী-১ ২৬৬ ফেনী-২ ২৬৭ ফেনী-৩ ২৬৮ নোয়াখালী-১এইচ. এম. ইব্রাহিম১,৫৯,২৯১২,৮১৯১,৫৬, ৪৭২ ২৬৯ নোয়াখালী-২ ২৭০ নোয়াখালী-৩মামুনুর রশীদ কিরন৫৬,৪৩৫মিনহাজ আহমেদ জাবেদ৫১,৮৮৫৪,৫৫০ ২৭১ নোয়াখালী-৪মোহাম্মদ একরামুল করিম চৌধুরী১,২৮,৭৬৪৪৭,৫৭৩৮১,১৯১ ২৭২ নোয়াখালী-৫ ২৭৩ নোয়াখালী-৬ ২৭৪ লক্ষ্মীপুর-১আনোয়ার হোসেন খান৪০,০৯৪হাবিবুর রহমান পাবন১৮,১৫৬২১,৯৩৮ ২৭৫ লক্ষ্মীপুর-২ ২৭৬ লক্ষ্মীপুর-৩গোলাম ফারুক পিংকু৫২,২৯৩৩৫,৬২৮১৬,৬৬৫ ২৭৭ লক্ষ্মীপুর-৪মোহাম্মদ আব্দুল্লাহ (আল মামুন) ৪৬,৪৮৫মোশাররফ হোসেন৩৩,৩০১১৩,১৮৪ ২৭৮ চট্টগ্রাম-১মাহবুব উর রহমান৮৯,০৬৪মোঃ গিয়াস উদ্দিন৫২,৯৯৫৩৬,০৬৯ ২৭৯ চট্টগ্রাম-২খাদিজাতুল আনোয়ার১,০২,১৬৭৩৫,৬৩৯৬৬,৫২৮ ২৮০ চট্টগ্রাম-৩মাহফুজুর রহমান৫৫,৬৫৯২৮,৬৫৬২৭,০০৩ ২৮১ চট্টগ্রাম-৪এস এম আল মামুন১,৪২,৭০৮মোঃ দিদারুল কবির৪,৮৮০১,৩৭,৮২৮ ২৮২ চট্টগ্রাম-৫আনিসুল ইসলাম মাহমুদ৫০,৯৭৭৩৬,২৫১১৪,৭২৬ ২৮৩ চট্টগ্রাম-৬এ. বি. এম. ফজলে করিম চৌধুরী ২,২১,৭৯২৩,১৫২২,১৮,৬৪০ ২৮৪ চট্টগ্রাম-৭হাছান মাহমুদ১,৯৮,৯৭৬৯,৩০১১,৮৯,৬৭৫ ২৮৫ চট্টগ্রাম-৮আবদুচ ছালাম ৭৮,২৬৬বিজয় কুমার চৌধুরী৪১,৫৩০৩৬,৭৩৬ ২৮৬ চট্টগ্রাম-৯মহিবুল হাসান চৌধুরী নওফেল১,৩০,৯৯৩সানজিদ রাশিদ চৌধুরী১,৯৮২১,২৯,০১১ ২৮৭ চট্টগ্রাম-১০ ২৮৮ চট্টগ্রাম-১১এম. আবদুল লতিফ৫১,৪৯৪জিয়াউল হক সুমন৪৬,৫২৫৪,৯৬৯ ২৮৯ চট্টগ্রাম-১২ ২৯০ চট্টগ্রাম-১৩সাইফুজ্জামান চৌধুরী১,৮৭,৯২৫৫,১৪১১,৮২,৭৮৪ ২৯১ চট্টগ্রাম-১৪মোহাম্মদ নজরুল ইসলাম৭১,১২৫মোঃ আব্দুল জব্বার৩৬,৮৮৪৩৪,২৪১ ২৯২চট্টগ্রাম-১৫আবদুল মোতালেব৮৫,৬২৪আবু রেজা মুহাম্মদ নিজামুদ্দিন৪৯,২৫২৩৬,৩৭২ ২৯৩ চট্টগ্রাম-১৬মুজিবুর রহমান৫৭,৪৯৯আবদুল্লাহ কবির৩২,২২০২৫,২৭৯ ২৯৪ কক্সবাজার-১সৈয়দ মুহাম্মদ ইবরাহিম৮১,৯৫৫জাফর আলম৫২,৮৯৬২৯,০৫৯ ২৯৫ কক্সবাজার-২আশেক উল্লাহ রফিক৯৭,৩৯৮মোহাম্মদ শরিফ বাদশাহবিএনএম৩৪,৪৯৬ ২৯৬ কক্সবাজার-৩সাইমুম সরওয়ার কমল ১,৬৭,০২৯মিজার সাইদ২১,৯৪৬ ২৯৭ কক্সবাজার-৪শাহীন আক্তার১,২৫,৭২৫মোঃ নুরুল বাদশাহ২৯,৯২৯ ২৯৮ পার্বত্য খাগড়াছড়িকুজেন্দ্র লাল ত্রিপুরা২,৪৯,৭৩৬মিথিলা রোয়াজা১০,৯৩৮২,৩৮,৭৯৮ ২৯৯ পার্বত্য রাঙ্গামাটিদীপংকর তালুকদার২,৭১,৩৭৩বিএসএম৪,৯৬৫২,৬৬,৪০৮ ৩০০ পার্বত্য বান্দরবানবীর বাহাদুর উশৈ সিং১,৭২,৬৭১এটিএম শহীদুল ইসলাম১০,৩৬১১,৬২,৩১০

 প্রতিক্রিয়া 

 অভ্যন্তরীণ প্রতিক্রিয়া 
৭ই জানুয়ারি ২০২৪-এ, ভোটগ্রহণ শেষে আনুষ্ঠানিক প্রতিক্রিয়ায় আওয়ামী লীগ জানায়, "জনগণ তাদের পছন্দমত প্রার্থীদেরকে ভোট দিয়েছে। ভোট প্রদানে কোনও প্রকার ভয়-ভীতি ও হস্তক্ষেপ হয়নি। এই নির্বাচন গণতান্ত্রিক অগ্রযাত্রাকে শক্তিশালী করবে।" নির্বাচনের প্রতিক্রিয়ায় নির্বাচিত হওয়া শেখ হাসিনা বলেন,

নির্বাচনে অংশগ্রহণকারী জাতীয় পার্টির চেয়ারম্যান জি এম কাদের নির্বাচন চলাকালীন জানান, "সবসময় আমাদের আশঙ্কা ছিল যে, নির্বাচনে নিয়ে এসে আমাদের কোরবানি করা হবে। কোরবানি করে নির্ভেজাল, একদলীয় শাসন ব্যবস্থা কায়েম করা হবে। এসব আশঙ্কা সত্যি হয় কিনা বিকেল হলেই বোঝা যাবে।" ১০ জানুয়ারি জাতীয় পার্টির এত কম আসন পাওয়ার কারণ হিসেবে তিনি বলেন, "সব সময় সব কিছু এক রকম হয় না। এবারের নির্বাচনটা সঠিক নির্বাচন হয়নি। কিছু কিছু ক্ষেত্রে সঠিক হয়েছে। তবে বেশিরভাগ ক্ষেত্রেই আমাদের নেতাকর্মীদের বিভিন্নভাবে হয়রানি ও বুথ দখল করা হয়েছে।"

নির্বাচন বর্জনকারী বিরোধী দল বিএনপির স্থায়ী কমিটির সদস্য আবদুল মঈন খান জানান,

 বৈদেশিক প্রতিক্রিয়া 
নির্বাচনে জয়ের পর, শেখ হাসিনাকে ভারতের প্রধানমন্ত্রী নরেন্দ্র মোদি শেখ হাসিনাকে ফোন করে অভিনন্দন জানান। সামাজিক যোগাযোগ মাধ্যম এক্স-এ এক বিবৃতিতে তিনি জানান, "প্রধানমন্ত্রী শেখ হাসিনার সাথে কথা বললাম এবং সংসদ নির্বাচনে টানা চতুর্থবারের মতো ঐতিহাসিক বিজয় অর্জন করায় তাকে অভিনন্দন জানালাম। আমরা বাংলাদেশের সাথে আমাদের স্থায়ী ও জন-কেন্দ্রিক অংশীদারিত্বকে আরও জোরদার করতে প্রতিশ্রুতিবদ্ধ।" নির্বাচনের পরের দিন চীন, রাশিয়া, পাকিস্তান, নেপাল, ব্রাজিল, মরক্কো, সিঙ্গাপুর, শ্রীলঙ্কা, ভুটান এবং ফিলিপাইন বাংলাদেশের পুননির্বাচিত সরকারকে অভিনন্দন জানায়। এছাড়া বাংলাদেশে নিযুক্ত জাপান, থাইল্যান্ড, ভিয়েতনাম, আর্জেন্টিনা, ইন্দোনেশিয়া, দক্ষিণ কোরিয়া, কুয়েত, লিবিয়া, ইরান, ইরাক, ব্রুনাই, মালয়েশিয়া, মিশর, আলজেরিয়া, ওমান, কাতার, সৌদি আরব, সংযুক্ত আরব আমিরাত ও ফিলিস্তিনের রাষ্ট্রদূতরা শেখ হাসিনাকে অভিনন্দন জানান।

তবে নির্বাচনের কয়েকদিনের মধ্যে কোনো পশ্চিমা দেশ শেখ হাসিনাকে অভিনন্দন জানায় নি। ৯ জানুয়ারি ২০২৪-এ যুক্তরাষ্ট্রের স্টেট ডিপার্টমেন্ট এক বিবৃতিতে জানায় যে বাংলাদেশে অনুষ্ঠিত নির্বাচন অবাধ ও সুষ্ঠু হয় নি। সেখানে বলা হয়, "যুক্তরাষ্ট্র লক্ষ্য করেছে সাতই জানুয়ারি অনুষ্ঠিত জাতীয় সংসদ নির্বাচনে আওয়ামী-লীগ সর্বোচ্চ সংখ্যক আসন নিয়ে জয়ী হয়েছে। তবে, হাজারো বিরোধী রাজনৈতিক কর্মীর গ্রেফতার এবং নির্বাচনের দিনে বিভিন্ন জায়গায় নানা ধরণের অনিয়মের খবরে যুক্তরাষ্ট্র উদ্বিগ্ন।" যুক্তরাজ্যও এই নির্বাচনে অবাধ ও সুষ্ঠু নির্বাচনের মানদণ্ড মানা হয় নি বলে জানায়। জাতিসংঘ এক বিবৃতিতে বাংলাদেশে নির্বাচনকে কেন্দ্র করে সহিংসতা, বিরোধী রাজনৈতিক কর্মীদের গ্রেফতার এবং আটকাবস্থায় মৃত্যুর ঘটনায় উদ্বেগ জানায়।

 আরও দেখুন 
 জাতীয় সংসদ নির্বাচন

 তথ্যসূত্র 

২০২৪
বিষয়শ্রেণী:দ্বাদশ জাতীয় সংসদ
বিষয়শ্রেণী:২০২৪-এ বাংলাদেশ
বিষয়শ্রেণী:২০২৪-এ বাংলাদেশে নির্বাচন
বিষয়শ্রেণী:শেখ হাসিনার প্রধানমন্ত্রিত্ব
বিষয়শ্রেণী:জানুয়ারি ২০২৪-এ বাংলাদেশের ঘটনা